মোহাম্মদ সাদিক (জন্ম ১৯শে সেপ্টেম্বর, ১৯৫৫) হলেন একজন বাংলাদেশী কবি, রাজনীতিবিদ এবং বাংলাদেশ সরকারি কর্ম কমিশনের ১৩ তম চেয়ারম্যান। তিনি ২০২৪ সালে অনুষ্ঠিত দ্বাদশ জাতীয় সংসদ নির্বাচনে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। কবিতায় অবদানের জন্য তিনি ২০১৭ সালে বাংলা একাডেমি থেকে প্রদত্ত বাংলা একাডেমি পুরস্কার লাভ করেন।   জন্ম ও শিক্ষাজীবন  ড. মোহাম্মদ সাদিক ১৯৫৫ সালের ১৯ সেপ্টেম্বর জন্মগ্রহণ করেন। তার জন্মস্থান সুনামগঞ্জ জেলায়। বাংলা ভাষা ও সাহিত্যে ১৯৭৬ সালে বি. এ.(সম্মান) এবং ১৯৭৭ সালে এম.এ. ডিগ্রিধারী ড. মোহাম্মদ সাদিক যুক্তরাজ্যের ম্যানচেস্টার বিশ্ববিদ্যালয় হতে ১৯৯৪-৯৫ সালে পারসোনাল ম্যানেজমেন্ট-এর উপর পড়াশুনা করেন এবং পরে বাংলাদেশের সাংস্কৃতিক ঐতিহ্য সিলেটি নাগরী লিপির ওপর তার গবেষণার জন্যে ভারতের আসাম বিশ্ববিদ্যালয় হতে পি. এইচ. ডি. ডিগ্রি লাভ করেন।   কর্মজীবন  সাদিক বিসিএস (প্রশাসন) ক্যাডারের ১৯৮২ ব্যাচের কর্মকর্তা হিসেবে সরকারি চাকরিতে যোগ দেন। ড. মোহাম্মদ সাদিক সরকারের শিক্ষা সচিব ও বাংলাদেশ নির্বাচন কমিশন সচিবালয়ের সচিব হিসেবে দায়িত্ব পালন করেন। ইতোপূর্বে তিনি বাংলাদেশ সিভিল সার্ভিসের বিভিন্ন গুরুত্বপূর্ণ পদে দায়িত্বে ছিলেন। যেমন-জনপ্রশাসন মন্ত্রণালয়ের অতিরিক্ত সচিব, বাংলাদেশ ইন্সটিটিউট অব এ্যাডমিনিস্ট্রেশন এন্ড ম্যানেজমেন্ট (বিয়াম) ফাউন্ডেশনের মহাপরিচালক এবং বাংলাদেশ সিভিল সার্ভিস প্রশাসন একাডেমীর পরিচালক ও ভারপ্রাপ্ত মহাপরিচালক পদে দায়িত্ব পালন করেন। ড. মোহাম্মদ সাদিক সংস্কৃতি বিষয়ক মন্ত্রণালয়ের নজরুল ইন্সটিটিউট-এর প্রতিষ্ঠাতা সচিব হিসেবেও দায়িত্ব পালন করেন। তিনি শিল্প মন্ত্রণালয়, অর্থ মন্ত্রণালয়, তথ্য মন্ত্রণালয় এবং পররাষ্ট্র মন্ত্রণালয়ে ভিন্ন ভিন্ন পদেও দায়িত্ব পালন করেছেন। তিনি সুইডেনস্থ বাংলাদেশ দূতাবাসের প্রথম সচিব এবং কাউন্সেলর হিসেবেও দায়িত্ব পালন করেন। তিনি ২০১৬ সালের ২ মে তারিখ বাংলাদেশ পাবলিক সার্ভিস কমিশনের চেয়ারম্যান হিসেবে যোগদান করেন। এর পূর্বে তিনি গত ৩ নভেম্বর, ২০১৪ তারিখ হতে কমিশনের সদস্য হিসেবে দায়িত্ব পালন করেন। তিনি বিভিন্ন সামাজিক সাংস্কৃতিক সংগঠনের সাথে সক্রিয় আছেন। তিনি বাংলা একাডেমি ও এশিয়াটিক সোসাইটি অব বাংলাদেশ-এর জীবন-সদস্য। তিনি জাতীয় কবিতা পরিষদ ও বাংলাদেশ রাইটার্স ক্লাব-এর প্রতিষ্ঠাতা সদস্য।   রাজনৈতিক জীবন  ২৬ নভেম্বর ২০২৩ সালে দ্বাদশ জাতীয় সংসদ নির্বাচনে সাদিককে আনুষ্ঠানিকভাবে বাংলাদেশ আওয়ামী লীগের সংসদ সদস্য প্রার্থী হিসেবে সুনামগঞ্জ-৪ আসনে মনোনয়ন প্রদান করা হয়।   ব্যক্তিগত জীবন  ড. সাদিকের সহধর্মিণী জেসমিন আরা বেগম বিসিএস (বিচার) ক্যাডারের ১৯৮৫ ব্যাচের একজন অবসরপ্রাপ্ত সিনিয়র জেলা ও দায়রা জজ। তিনি জাতীয় মানবাধিকার কমিশনের অবৈতনিক সদস্য হিসেবে কাজ করেছেন।  গ্রন্থতালিকা কাব্যগ্রন্থ  আগুনে রেখেছি হাত (১৯৮৫)  ত্রিকালের স্বরলিপি (১৯৮৭)  বিনিদ্র বল্লম হাতে সমুদ্রের শব্দ শুনি (১৯৯১)  নির্বাচিত কবিতা (২০০৫)  কে লইব খবর (২০১০)  শফাত শাহের লাঠি (২০১৭)  জীবনী  কবি রাধারমণ দত্ত: সহজিয়ার জটিল জ্যামিতি (২০১৭)  অনুবাদ  নেই আর নীলাকাশ (চিনুয়া এচিবি'র উপন্যাস No Longer at Ease (১৯৬০) এর অনুবাদ।  পুরস্কার/সম্মাননা  বাংলা একাডেমি সাহিত্য পুরস্কার (২০১৭)   আরও দেখুন   বাংলাদেশ সরকারি কর্ম কমিশন  বাংলাদেশ সরকারি কর্ম কমিশনের চেয়ারম্যানদের তালিকা   তথ্যসূত্র    বহিঃসংযোগ   বিপিএসসি-র ওয়েবসাইটে প্রদত্ত বাংলাদেশ সরকারি কর্ম কমিশনের চেয়ারম্যানদের তালিকা।  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী কবি বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশ সরকারি কর্ম কমিশনের চেয়ারম্যান বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সচিব‎ বিষয়শ্রেণী:সুনামগঞ্জ জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাংলাদেশী পণ্ডিত বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী সরকারি চাকরিজীবী বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:দ্বাদশ জাতীয় সংসদ সদস্য